Émile-Arsène Blanchet

**Emile-Arsène Blanchet** (1886–1967) var en fransk katolsk biskop av Saint-Dié.
## Liv og virke
### Bakgrunn
Han ble født som sønn av en organist og gikk på *Saint-Michel barneskole* og deretter, fra 1898 til 1903, på *Institut Saint-Joseph*, hvor han tok vitnemål fra videregående skole. Deretter studerte han i tre år ved presteseminaert i erksetet Rouen; han returnerte til *Saint-Joseph*  i 1906 for å undervise i historie. Samtidig forberedte Emile-Arsène Blanchet seg til sin teologiske lisensiateksamen, men på grunn av tuberkulose måtte han innlegges på et sanatorium i Davos, hvor han ble værende til 1910. 
### Prest
Han ble ordinert til prest den 29. juni 1911. Etter å ha returnert til instittet *Saint-Joseph*, underviste han der til 1940. Under første verdenskrig ble utdanningsinstitusjonen omgjort til et militærsykehus, og han ble vernepliktig som militærsykepleier. Etter krigen tok Emile-Arsène Blanchet lisensiatgraden i filosofi i 1922. Samme år ble han studiedirektør og i 1930 superior (leder) ved *Saint-Joseph*.
### Biskop av Saint-Dié
Den 7. oktober 1940 ble Emile-Arsène Blanchet valgt til biskop av Saint-Dié. Han ble ordinertt til biskop den 30. november samme år av erkebiskopen av Rouen, Pierre Petit de Julleville. Medkonsekrerende var Alphonse-Paul-Désiré Gaudron, biskop av Évreux, og Pierre-Armand-Albert-Lucien Fallaize O.M.I., koadjutor til den apostoliske vikar av det kanadiske Mackenzie.

De tyske okkupasjonsmyndighetene nektet å gi ham det nødvendige passet for å nå Saint-Dié, et bispesete som lå i et distrikt utpekt som en «forbudt sone» i departementet Vosges, på grensen mellom den okkuperte sonen og Tyskland. Blanchet fikk trygg reise til frisonen, forlot deretter Le Havre uten å informere noen, gikk ombord på et tog ved Gare de l'Est i Paris, krysset demarkasjonslinjen uten hendelser og klarte å nåÉpinal og deretter Saint-Dié. Den 24. januar 1941 tok han høytidelig over ansvaret i bispedømmet Saint-Dié.

I sitt bispedømme møtte han mangel på prester; noen var fanger i Tyskland og andre vernepliktige,andre benyttet til tvangsarbeid. Han inntok en modig holdning mot okkupantene ved å støtte sine prester som var i ellerstøttet opp om motstandsbevegelsen. I Saint-Dié sto han sammen med ordføreren og underprefekten for å prøve å forhindre at byen ble brent ned. Mellom september og desember 1944 trøstet han innbyggerne i den ødelagte byen med ni taler.

### Titulærbiskop
Han ble utnevnt til titulærbiskop av *Lerus* og rektor for Institut Catholique de Paris den 10. oktober 1946. Han administrerte også bispedømmet Saint-Dié som administrator inntil hans etterfølger tiltrådte. Den 10. mai 1960,[2] ble han forfremmet til titulærerbiskop av *Philippopolis in Thrachia*. Han trakk seg som rektor for *Institut Catholique de Paris* i 1966..

En tid etter at Emile-Arsène Blanchet ble innlagt på sykehus den 5. januar 1967, ble han fraktet til hjembyen Le Havre den 15. mars 1967, hvor han døde den 1. april samme år.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Biskop Marie-Prosper-Adolphe de Bonfils (1841-1912) *1898
* Kardinal Louis-Ernest Dubois (1876-1947) *1901 
* Kardinal Pierre-André-Charles Petit de Julleville (1876-1947) *1927
* Biskop *Émile-Arsène Blanchet* (1886-1967) *1940

## Referanser